**טיול לדובאי**

**9-14.12.22**

טיול בלתי נשכח ללב המפרץ הפרסי במהלכו נכיר מקרוב את איחוד האמירויות, הידידה החדשה שלנו במזרח התיכון.

נגלה את דובאי - העיר הגדולה באיחוד האמירויות ומרכז כלכלי ומסחרי ראשון במעלה במזרח התיכון ובעולם כולו. נבקר באבו דאבי – בירת איחוד האמירויות המכונה לעיתים "העיר העשירה ביותר בעולם". נסייר בשארג'ה, האמירות הקסומה שנחשבת לבירת התרבות של איחוד האמירויות.

במהלך הטיול שלנו נבקר באטרקציות המפורסמות של איחוד האמירויות: בורג' ח'ליפה, איי התמרים, נסייר בגן הפרחים הגדול בעולם, נחווה טיול ג'יפים קסום במדבר הערבי על רקע השקיעה המדברית המרהיבה ונדרוך על רצפת הזכוכית של "המסגרת" כשאנו צופים בדובאי העתיקה בצד אחד ודובאי החדשה בצד השני.

**מסלול הטיול**

יום 1: ת"א – דובאי – סיור פנורמי – מסגרת דובאי

ניפגש בשדה התעופה לטיסה ישירה לדובאי. לאחר הנחיתה וסידורים פורמאליים בנמל התעופה נצא לסיור פנורמי ולהיכרות ראשונה עם דובאי , בנסיעה לרוחבה של העיר. לא נבזבז זמן וכבר בתחילת הטיול נכנס לביקור ותצפית במסגרת דובאי - המבנה האייקוני בצורת מסגרת תמונה מוגדלת המציע תצפית של 360 מעלות מגובה 150 מטר.

לאחר מכן ניסע למלון לקבלת חדרים .

ארוחת ערב – במלון

יום 2: דובאי המודרנית – הגן המופלא - בורג' אל-ערב - איי התמרים

לאחר ארוחת הבוקר נצא ליום שכולו דובאי – והסמלים הידועים שלה.

נתחיל ב"גן המופלא" שהוקם בשנת 2013 על שטח של 72 דונם. זהו גן הפרחים הגדול בעולם, בו נוכל למצוא כ-50 מיליון סוגי פרחים וכ-250 מיליון סוגי צמחים שונים. הפרחים בגן מעוצבים בצורות שונות ומרהיבות, כולל מטוס, מבנים ודמויות שונות ומשונות.

נתחיל בביקור במרינה של דובאי ובתצפית על שלל גורדי השחקים המרהיבים בקו הרקיע המהמם של העיר. נסייר בשכונה היוקרתית ג'ומיירה, המורכבת מבתים פרטיים ונמוכי קומה המוקפים חומות ומלאים במכוניות פאר. נראה את מלון בורג’ אל-ערב המפורסם, מלון פאר בדירוג שבעה כוכבים אשר מעוצב כמפרש ומתנשא לגובה 321 מטר מעל פני הים. נבקר באייקון נוסף של דובאי - אייי התמרים. נעלה על המונרייל לנסיעה חוויתית בפאר היצירה של דובאי, ומבין עשרת האיים המלאכותיים הגדולים בעולם.

בחלקו השני של היום מצפה לנו חוויה חד פעמית בה נעפיל לתצפית ממגדל בורג’ ח’ליפה, המגדל הגבוה בעולם שנחשב גם לאחת מהאטרקציות המפורסמות בעולם כולו. המבנה מתנשא לגובה של 828 מטר, ובעל עיצוב מדרגות ייחודי המטפס אל-על היישר לשמיים. בתוך המבנה העצום נגלה שיאים נוספים אותם בורג' ח'ליפה שבר, ביניהם בריכת השחייה הגבוהה ביותר בעולם, המסגד הגבוה בעולם והמעליות המהירות ביותר על פני כדור הארץ. נסייר בקניון דובאי העצום – שנחשב לקניון הגדול בעולם ונסיים בצפייה במופע המזרקות המפורסם של קניון דובאי/בורג' חליפה.

בתום הסיור נחזור למלוננו.

ארוחת ערב – במלון

יום 3: דובאי הרובע ההיסטורי – ספארי ג'יפים בשקיעה , הכפר הגלובלי

לאחר ארוחת הבוקר נתחיל את סיורנו בחלק “העתיק” של דובאי, המכונה גם הרובע ההיסטורי אל-פאחידי, המקום ממנו דובאי צמחה וגם היום משמש כליבה הפועם של העיר. נבקר בשווקיה המפורסמים של דובאי: שוק הזהב בו תמצאו עדיי זהב בשווי מאות מיליוני דולרים, שוק התבלינים המפיץ ניחוחות משכרים ובלתי נשכחים, וכן בזארים אוריינטליים ואותנטיים במהלך הסיור נשלב שייט קצר בסירת אברה מקומית השטה בתעלה החוצה את העיר.

בחלקו השני של היום נצא לחוויה מדברית מדהימה - טיול ג'יפים בדיונות המפורסמות המקיפות את דובאי.

נחלוף בנסיעה על פני הדיונות המדבריות בשעות הערביים , נגלה את הקסם של המדבר ונצפה בשקיעה המדברית עוצרת הנשימה.

ארוחת ערב - במלון

לאחר ארוחת הערב נצא אל הכפר הגלובלי - מתחם תיירות ענק בו תמצאו יותר מ-30 דוכנים שמייצגים למעלה מ-70 מדינות שונות. בכל דוכן תמצאו מגוון פעילויות והופעות, מאכלים מסורתיים ומזכרות מקומיות.

במתחם, הנחשב לגדול מסוגו בעולם, תמצאו גם מבחר אטרקציות לילדים, דוכני שעשועים ומתחמי קניות ואוכל.

יום 4: דובאי הרובע ההיסטורי- שייט בסירת אברה - תצפית מבורג' חליפה

לאחר ארוחת הבוקר נצא בנסיעה לאמירות אבו דאבי, העיר העשירה ביותר בעולם והבירה המדינית והפוליטית של איחוד האמירויות. העיר משמשת כמקום מושבו של נשיא האיחוד, ולצורך כך הוקם המתחם הנשיאותי בה, בשילוב עם מוסדות המדינה הממוקמים בה גם כן. אבו דאבי מתאפיינת בשילוב יוקרתי בין מלונות פאר, חופי ים וארכיטקטורה חדשנית, וגם נחשבת לעיר עם אופי תרבותי המציעה ריבוי של מסגדים מרהיבים ומוזיאונים מרתקים.

במהלך היום נבקר במסגד הגדול של שייח’ זאיד, אחד מהמסגדים המפוארים ביותר בעולם שמהווה גם מוקד עלייה לרגל למבקרים מוסלמים ולא-מוסלמים כאחד. הקמת המסגד, אשר נפתח לציבור בשנת 2007, הייתה יוזמתו של נשיא המדינה הקודם, אשר ביקש להקים מבנה שיסמל וידגיש את המגוון התרבותי של העולם המוסלמי, בשילוב עם נגיעה היסטורית ומודרנית ומיטב האומנות והאדריכלות.

נראה את מלון הפאר "ארמון האמירויות", המלון שעלות בנייתו היא היקרה בעולם וכולל מעגן סירות ומנחת מסוקים משלו. על המלון משובצות 114 כיפות, שכל אחת מהן בגובה 60 מטרים. בסמיכות למלון הוקמה אנדרטה לכבודו של מייסד איחוד האמירויות, אשר נדרשו 6 שנות עבודה לשם השלמתה.

כמו כן נבקר בקאסר אל ווטאן - ארמון הנשיאות היפהפה.

ארוחת ערב – במלון

לאחר ארוחת הערב נציע שייט קסום בספינת דאו , עם משקה ואווירה בלתי נשכחת (בתשלום).

יום 5 : דובאי – אמירות שרג'ה - הכפר הגלובלי

לאחר ארוחת הבוקר ועזיבת המלון נצא לביקור באמירות שרג'ה הסמוכה, המתאפיינת באותנטיות שבה ומאזנת בין יוקרה למסורת בצורה קסומה נתחיל את היום בביקור בשוק הכחול, הידוע במגוון האיכותי של עבודות יד מסוגים שונים . במהלך הביקור נראה את מסגד פייסל, שניתן כמתנה מהמלך פייסל לאמיר של שרג'ה, ונבקר במוזיאון לתרבות האסלאם הנחשב מהעשירים והמסקרנים ביותר באמירויות.נשוטט בשוק המפורסם של שארגה .ונמשיך לטיילת הקסבה ונתרשם ממבצר שארג'ה המשוחזר .

צהריים – באחד מהקניונים הנפלאים של דובאי.

ארוחת ערב – במלון

יום 6: דובאי– קניון – תל אביב

לאחר ארוחת הבוקר ובמידה והזמן יאפשר זאת ניסע ל"סוק מדינת ג'ומיירה" ובהתאם לשעת הטיסה ניסע לנמל התעופה, ונעלה על הטיסה חזרה לתל אביב.

**מחיר הטיול**: 1600 $ בלבד לאדם בחדר זוגי

**המחיר כולל**

טיסות הלוך ושוב לדובאי

אוטובוס תיירים נוח וממוזג

לינה בבתי מלון מדרגת תיירות ראשונה

כלכלה – חצי פנסיון

מדריך הטיול : יורם יוסף

כניסות לאתרים כפי שמצוין במסלול

טיפים לנותני שירותים מקומיים: נהג ומדריך מקומי

ספארי ג'יפים במדבר

המחיר אינו כולל

ביטוחים

הוצאות אישיות

סבלות

טיפ למדריך הישראלי (מקובל לתת 5 אירו לאדם ליום)

בדיקת קורונה

מס לינה (תשלום ישירות בבית המלון)

הטיול פתוח לקהל הרחב לכל הגילאים (לאו דווקא פו"פ)

הטיול באחריות חברת : "מטיילים עם אמירה" התשלום יועבר ישירות לחברה

מספר המקומות בטיול מוגבל לכן כדאי להקדים ולהירשם !

לפרטים והרשמה: עופר 052-2945446